نکولائی زبولوتسکی

نکولائی الیکسوچ زبولوتسکی  (پیدائش: 7 مئی 1903ء - وفات: 14 اکتوبر 1958ء) ممتاز روسی شاعر، بچوں مصنف اور مترجم تھے۔

 حالات زندگی و تخلیقی دور 
نکولائی زبولوتسکی کی پیدائش 7 مئی 1903ء روسی سلطنت کے علاقے کازان کے جوار میں دیہی معاشیات کے ماہر اور گاؤں کی معلمہ کے خاندان میں ہوئی۔ پندرہ سال کی عمر میں وہ اپنے والدین کے ساتھ شمالی شہر "اورژوم" (موجودہ کیروف اوبلاست) آ گئے۔ اوائل عمر ہی سے ادبی میلان کی بنا پر 1920ء مین زبولوتسکی تعلیم حاصل کرنے کے لیے ماسکو آئے اور پھر پترو گراد (موجودہ سینٹ پیٹرزبرگ) چلے گئے جہاں انھوں نے 1925ء میں ادبی معلم کی اعلیٰ تعلیم مکمل کی۔ظ انصاری، تقی حیدر، موج ہوائے عصر، رادوگا اشاعت گھر، ماسکو، سوویت یونین، 1985 ، ص 103

تعلیم سے فارغ ہونے کے بعد سرخ فوج میں طلب کیے جانے پر خدمت کی اور فوجی خدمت سے سبکدوش ہو کر انھوں نے خود کو پوری طرح ادبی تخلیق کے لیے وقف کر دیا۔ خلا کی تسخیر کے خیال سے متاثر ہوکر انھوں نے چوتھی دہائی کے شروع میں عظیم سائنس دان کنستنتین ایدواردووچ تسیالکوفسکی سے خط و کتابی کی۔ اسی زمانے میں ان کی نظموں کے مختصر سے مجموعے خانے کو نامواری حاصل ہوئی جو نو مشق شاعر کی تلاش و جستجو کی نمائندگی کرتا ہے۔ کچھ ہی دنوں میں زبولوتسکی روسی اور عالمی شعری ادب عالیہ کے پیرو اور نظم کے اہم استاد ہو گئے۔ انھوں نے طویل نظمیں کاشتکاری کی ظفرمندی، لادیئنیکوف اور بہت سی سلسلہ وار منظومات تخلیق کیں۔ظ انصاری، تقی حیدر، موج ہوائے عصر، رادوگا اشاعت گھر، ماسکو، سوویت یونین، 1985 ،ص104۔

نکولائی زبولوتسکی 1938ء میں گرفتار ہوئے اور ساڑھے چھ سال جیل میں اور دو سال جلا وطنی میں گزارے۔ اپنے ان تجربات کو "میری جیل کی کہانی" (جو 1988ء تک شائع نہیں ہوئی) میں رقم کیا ہے۔http://russiapedia.rt.com/prominent-russians/literature/nikolay-zabolotsky/ ان کی موت سے کچھ ہی دنوں پہلے ان کے کیے ہوئے جارجیائی کلاسیکی شاعری کے ترجموں کی دو جلدیں شائع ہوئیں۔ ان کے طباع جارجیائی شاعر شوتاروستاویلی کی شہرۂ آفاق رزمیہ نظم باگھ امبر دھاری سورما کے ترجمے کو مترجمانی استادی کا کمال تسلیم کیا جاتا ہے۔

 تخلیقات 
 مجموعہ شاعری 
 خانے

 نظمیں 
 کاشتکاری کی ظفرمندی
 لادیئنیکوف
 وصیت
 کم رو بچی
 راہگیر
 بوڑھی ایکٹریس

 تراجم 
 باگھ امبر دھاری سورما

 وفات 
نکولائی زبولوتسکی 55 سال کی عمر میں [14 اکتوبر 1958ء کو ماسکو، سوویت یونین میں حرکتِ قلب بند ہونے کے باعث وفات کر گئے۔

 حوالہ جات 

زمرہ:1903ء کی پیدائشیں
زمرہ:1958ء کی وفیات
زمرہ:انقلابی ادب
زمرہ:بیسویں صدی کے روسی شعرا
زمرہ:بیسویں صدی کے مرد مصنفین
زمرہ:روسی شاعر
زمرہ:روسی شخصیات
زمرہ:روسی شعراء
زمرہ:روسی نثر نگار
زمرہ:وفیات بسبب دورہ قلب
زمرہ:ڈراما نگار
زمرہ:قازان کی شخصیات
زمرہ:روسی زبان کے شعرا
زمرہ:روسی مترجمین
زمرہ:سوویتی مترجمین
زمرہ:سوویتی مرد شعرا
زمرہ:روسی مرد شعرا